**Ordensregler**

**for gården i Nørresøgade Karréen**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gården er fællesområde *for alle beboere* i karréen. Brug af gården forudsæt­ter derfor *respekt* for andre mennesker – og deres ting; uanset at disse ikke nødvendigvis har samme interesser som dig selv. Derfor er det dit ansvar, at du, dine børn og dine evt. gæster …..

* Undlader støjende adfærd
* Holder orden – herunder parkerer din cykel i stativerne/skurene
* Undlader at overfylde containerne. Fordel i stedet affaldet og respekter i øvrigt affaldsanvisningerne på renovationsrummene
* Undlader at opsætte forskellige ”installationer”, herunder aflagt legetøj og møbler uden bestyrelsens forudgående tilladelse
* Undlader at efterlade legeredskaber uden for det dertil indrettede legetøjsrum (efter endt brug). Farligt/støjende legetøj/redskaber er i øvrigt ikke tilladt i gården
* Holder grill-området *indbydende og ryddet*

Boldspil skal foregå på plænen ml. Danner-Stiftelsen og grusgangen. Leg skal i øvrigt foregå på de dertil indrettede områder – og cykling i gården er forbeholdt børnene.

Evt. skader på gårdens inventar, bygninger, beplantning samt beboernes private ejendele (primært cykler) i gården medfører erstatningsansvar.

Desuden gælder….

* At det ikke er tilladt at lade hunde opholde sig i gården med undtagelse af firkanten med hæk omkring ud for Tunahus, såfremt hunden holdes i snor og er i selskab med ejeren. Prøveperiode i 2./3. kvartal 2022 med efterfølgende evaluering af Gårdlaugsbestyrelsen.
* At evt. private katte skal være vaccinerede, øremærkede og steriliserede
* At havemøblerne skal sættes på plads efter brug. De skal stilles på flisearealet
* At fester skal adviseres via opslag og straks efter afslutningen skal der ryddes op – inkl. Grillen (ved større arrangementer skal der samtidig oplyses om musikalsk udfoldelse – denne skal i øvrigt **altid** ophøre senest ved midnat på fre- og lørdage (og dagen før helligdage) og kl. 22 resten af ugedagene.
* Biler, motorcykler og lign. må slet ikke parkeres i gården **–** undtaget er gårdmændene samt andre tilkaldte ifm. vedligehol­delse af gården.

Bestyrelsen forbeholder sig retten til (uden ansvar) at kassere ”hjemløse” cykler og barnevogne i henhold til kommunens vejledning/anvisninger for cykelrazziaer.